## Inspiration til observation af undervisningen

*Skemaet til observation af undervisningen tager afsæt i temaer hentet fra Mercantecs pædagogiske strategi, og det skal inspirere til en fælles dialog/fælles undersøgelse af interessante temaer i undervisningssituationen. Skemaet er ikke tænkt som en tjekliste, og det er ikke tanken, at man i samtalen skal runde alle temaer. Underviseren skal på forhånd have udvalgt et tema/en problemstilling.*

*Formål med observation af undervisningen:*

* **At skabe rum for fælles refleksioner, der fører til videreudvikling af pædagogisk praksis**

*Samtalen tager primært udgangspunkt i underviserens på forhånd udvalgte tema/problemstilling, men lederen kan også bringe øvrige temaer op til fælles refleksion.*

*Observationen og samtale skal centrere sig om følgende spørgsmål:*

* *Hvad kan eleven/klassen samt underviseren i forhold til valgte tema?*
* *Hvad skal eleven/klassen samt underviseren støttes i i forhold til valgte tema?*
* *Hvad har eleven/klassen brug for, at underviseren gør mere af?*

*Som tommelfingerregel kan det være en god idé, at observation og den efterfølgende samtale hver for sig er max 20 min. Dette sikrer et konkret fokus i samtalen.*

*Herunder følger to eksempler på måder at arbejde med skemaet på:*

### Eksempel på individuel observation

1. *Lederen aftaler observation med underviseren, og processen og formålet med observationen gennemgås.*
2. *Underviseren skal vælge ét eller et par temaer/problemstillinger, som skal danne afsæt for en fælles drøftelse. Dette drøftes med lederen på et kort formøde, og det aftales nærmere, hvornår observationen skal finde sted, og hvilken del af undervisningen der er i fokus (formidling, projektarbejde, værkstedsundervisning, opstart, indhold, afslutning e.l.)*
3. *Nærmeste leder observerer undervisningen hos den pågældende underviser med særligt fokus på det udvalgte tema*
4. *Under samtalen:*
	1. *Underviser beskriver egen oplevelse*
	2. *Leder beskriver udvalgte observationsdata (hold observationsdata og fortolkninger adskilt). Her kan der også trækkes data ind fra undervisningsevalueringerne*
	3. *Fælles refleksion over sammenhængen mellem undervisning og elevernes læring inden for temaet*
	4. *Lederen kan vælge at tage et andet tema op, som vækkede lederens nysgerrighed under observationen*
	5. *Underviserens beskriver egen oplevelse af dette tema*
	6. *Fælles refleksion over sammenhængen mellem undervisning og elevernes læring inden for temaet*
	7. *Aftaler om fremtidig udvikling af undervisningen. Herunder også aftale om en opfølgende samtale*

### Eksempel på observation på hold, hvor der er mere end én underviser

1. *Lederen aftaler observation med teamet, og processen og formålet med observationen gennemgås*
2. *Underviserne i teamet observerer hinanden og vælger ét eller et par temaer/problemstillinger, som skal danne afsæt for fælles drøftelse efter, at undervisningen er blevet observeret af nærmeste leder. Dette drøftes med lederen på et kort formøde, og det aftales nærmere, hvornår observationen skal finde sted, og hvilken del af undervisningen der er i fokus (formidling, projektarbejde, værkstedsundervisning, opstart, indhold, afrunding e.l.)*
3. *Nærmeste leder observerer undervisningen hos teamet med særligt fokus på det udvalgte tema*
4. *Under samtalen:*
	1. *Teamet beskriver egen oplevelse*
	2. *Leder beskriver udvalgte observationsdata (hold observationsdata og fortolkninger adskilt). Her kan der også trækkes data ind fra undervisningsevalueringerne*
	3. *Fælles refleksion over sammenhængen mellem undervisning og elevernes læring inden for temaet*
	4. *Lederen kan vælge at tage et andet tema op, som vækkede lederens nysgerrighed under observationen*
	5. *Teamet beskriver egen oplevelse af dette tema*
	6. *Fælles refleksion over sammenhængen mellem undervisning og elevernes læring inden for temaet*
	7. *Aftaler om fremtidig udvikling af undervisningen. Herunder også aftale om en opfølgende samtale*